LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 327**

**2022. gada 12. oktobris**

Atklāta sēde, sākas plkst. 10.00, beidzas plkst. 10.44

Videokonferences formātā

Sēdē piedalās:

**komisijas deputāti**:

**Juris Rancāns** *(komisijas priekšsēdētājs)*

**Edvīns Šnore** *(priekšsēdētāja biedrs)*

**Ainars Bašķis *(komisijas sekretārs)***

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Mārtiņš Šteins**

**Zenta Tretjaka**

* Ekonomikas ministrijasTiesiskā nodrošinājuma nodaļas juriste **Jevgenija Fedosova;**
* Ekonomikas ministrijas Juridiskā departamenta direktors **Kaspars Lore;**
* Ekonomikas ministrijas Juridiskā departamenta Tiesiskā nodrošinājuma nodaļas vadītājs **Haralds Skarbnieks;**
* Iekšlietu ministrijas valsts sekretāra vietnieks, Juridiskā departamenta direktors **Vilnis Vītoliņš;**
* Iekšlietu ministrijas Starptautisko tiesību nodaļas juriste **Līva Rudzīte;**
* Valsts policijas Galvenās kriminālpolicijas pārvaldes Kriminālizlūkošanas vadības pārvaldes 2.nodaļas galvenais inspektors  **Dmitrijs Vegneris;**
* Aizsardzības ministrijas Politikas direktors – valsts sekretāra vietnieks **Rolands Heniņš;**
* Aizsardzības ministrijas Krīzes vadības departamenta Visaptverošas valsts aizsardzības ieviešanas koordinācijas nodaļas vecākā referente **Ieva Rubļevska;**
* Aizsardzības ministrijas Krīzes vadības departamenta direktors **Aigars Mikiško;**
* SAB pārstāvis;
* Biedrības “Latvijas Ūdensapgādes un kanalizācijas uzņēmumu asociācija” izpilddirektors **Sandis Dejus.**

**citas personas:**

Saeimas Juridiskā biroja vecākā juridiskā padomniece Līvija Millere.

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, E.Kalniņa un B.Veiskate.**

**Sēdi vada:** komisijaspriekšsēdētājs J. Rancāns

**Sēdi protokolē:** konsultanteB. Veiskate

**Sēdes veids:** atklāta

Darba kārtība:

**1. Grozījums Nacionālās drošības likumā (1654/Lp13) 1. lasījums.**

**2. Grozījumi Nacionālās drošības likumā (1590/Lp13) 2. lasījums**

**3. Grozījumi Nacionālās drošības likumā (1536/Lp13) 3. lasījums.**

**J. Rancāns** atklāj komisijas sēdi, veic deputātu klātbūtnes pārbaudi un informē par izskatāmo darba kārtību. Aicina apvienot visus likumprojektus vienā likumprojektā un iekļaut visus priekšlikumus darba kārtības pēdējā likumprojektā **Grozījumi Nacionālās drošības likumā (1536/Lp13) 3. lasījumā.** Jautā, vai deputātiem ir iebildumi.

*Deputātiem iebildumu nav.*

**1. Grozījumi Nacionālās drošības likumā (Nr. 1536/Lp13), iekļauts likumprojekts “Grozījumi Nacionālās drošības likumā” (Nr. 1590/Lp13) un likumprojekts “Grozījums Nacionālās drošības likumā” (Nr. 1654/Lp13)**

**Nr. 1** – Likumprojekts “Grozījumi Nacionālās drošības likumā” (Nr. 1590/Lp13) - 1. Izteikt 18.1 panta pirmo daļu ieteiktā redakcijā: 2. Papildināt 18.1 panta otro daļu pēc vārdiem "plāno iesaistīties" ar vārdiem "vai pastāv konkrēts un acīmredzams risks personai savas neaizsargātības dēļ neapzinoties tikt iesaistītai". 3. Papildināt 18.1 pantu ar septīto daļu ieteiktā redakcijā.

**V. Vītoliņš** pamato priekšlikuma nepieciešamību, tas saistīts ar Iekšlietu ministra tiesību paplašināšanu attiecībā uz liegumu izceļot.

**L. Millere** Juridiskajam birojam konceptuālu iebildumu nav.

**I. Klementjevs** jautā par to vai nepilsoņiem būs aizliegts izbraukt no Latvijas?

**V. Vītoliņš** vērš uzmanību, ka šāda norma jau ir paraudzēta, liegums izceļot no valsts ir daudzām valstīm dažādu iemeslu dēļ, šāds mehānisms arī ir paraudzēts, ja persona nav maksājusi nodokļus.

**J. Rancāns** aicina atbalstīt pirmo priekšlikumu.

*Deputātiem iebildumu nav.*

*Priekšlikums* ***Nr.1*** *komisijā* ***atbalstīts****.*

**Nr. 2** – Likumprojekts “Grozījums Nacionālās drošības likumā” (Nr.1654) - Izteikt 37. panta 3. punktu ieteiktā redakcijā.

**K. Lore** pamato priekšlikuma nepieciešamību.

**L. Millere** Juridiskajam birojam konceptuālu iebildumu nav.

**J. Rancāns** aicina atbalstīt priekšlikumu.

*Deputātiem iebildumu nav.*

*Priekšlikums* ***Nr.2*** *komisijā* ***atbalstīts****.*

**Nr. 3** – Aizsardzības ministra A.Pabrika priekšlikums - Precizēt iesniegto likumprojektu, tajā iestrādājot jaunākos grozījumus Nacionālās drošības likuma 38., 39., 41. pantā, kas stājās spēkā š.g. 23. jūnijā, un izsakot likuma 38. panta nosaukumu jaunā redakcijā atbilstoši Saeimas Juridiskā biroja norādēm par nepieciešamību precizēt likuma 38. panta nosaukumu atbilstoši tā saturam ieteiktā redakcijā.

**A. Mikiško** pamato priekšlikuma nepieciešamību.

**L. Millere** Juridiskajam birojam konceptuālu iebildumu nav. Norāda uz tehnikas problēmām. Juridiskā biroja ieskatā otro daļu un 21 daļu varētu apvienot kā vienu un laist kā otro daļu.   
**J. Rancāns** jautā, vai jāveido komisijas priekšlikums.

**L. Millere** apstiprina. Izsaka, ka vēl variants ir pārnumurēt visas daļas šajā pantā un jāliek, ka likums stājas spēka 1. janvārī.

**J. Rancāns** izsaka priekšroku salikt kopā otro daļu ar 21 daļu.Jautā Aizsardzības ministrijas viedokli.

**A. Mikiško** iebildumu nav.

**J. Rancāns** aicina komisiju daļēji atbalstīt šo priekšlikumu, iekļaujot komisijas priekšlikumā.

*Deputātiem nav iebildumi.  
Priekšlikums* ***Nr.3*** *komisijā* ***daļēji******atbalstīts iekļauts komisijas priekšlikumā****.*

**Nr. 4** – Saeimas Juridiskā biroja priekšlikums - Aizstāt likuma 38. panta nosaukumā vārdus “izvērtēšanas mehānismi” ar vārdiem “novēršanas pasākumi”.

**L. Millere** atsauc priekšlikumu.

**Nr. 5** – Saeimas Juridiskā biroja priekšlikums - Izslēgt likuma 44. panta pirmajā daļā vārdus “šā likuma 39. panta ceturtajā daļā noteiktā institūcija”.

**L. Millere** pamato priekšlikuma nepieciešamību.

**H. Skarbnieks** skaidro, ka nebūtu samērīgi Ministru kabinetam katrā gadījumā, lai tiktu pieņemti šie lēmumi, tas palielinātu Ministru kabineta slodzi. Lūdz atstāt esošo normu.

**L. Millere** skaidro, ka likumā to rakstīt nebūtu loģiski.

**H. Skarbnieks** apstiprina, ka šī nav pati labākā prakse.

**L. Millere** uzsver, ka jāprecizē Ministru kabineta normatīvie akti, kas regulē iestāžu darbību attiecībā uz saskaņošanas procedūru.

**R. Bergmanis** no paredzes skaidro, ka problēmu īsti nebija.

**J. Rancāns** aicina atbalstīt priekšlikumu.   
*Deputātiem iebildumu nav.  
Priekšlikums* ***Nr.5*** *komisijā* ***atbalstīts****.*

**Nr. 6** – Aizsardzības ministra A.Pabrika priekšlikums - Mainīt numerāciju likumprojektā iekļautajos pārejas noteikumos, izsakot tos ieteiktā redakcijā.

**A. Mikiško** pamato priekšlikuma nepieciešamību.

**L. Millere** Juridiskajam birojam konceptuālu iebildumu nav, norāda, ka redaktori jau bija to izlabojuši.

**J. Rancāns** aicina atbalstīt priekšlikumu, redakcionāli precizējot.   
*Deputātiem iebildumu nav.  
Priekšlikums* ***Nr.6*** *komisijā* ***atbalstīts, redakcionāli precizējot****.*

**Nr. 7** – Iekšlietu ministra K.Eklona priekšlikums - Papildināt pārejas noteikumus ar 24. punktu ieteiktā redakcijā.

**V. Vītoliņš** pamato priekšlikuma nepieciešamību.  
**L. Millere** Juridiskajam birojam konceptuālu iebildumu nav.

**J. Rancāns** aicina atbalstīt priekšlikumu.   
*Deputātiem iebildumu nav.  
Priekšlikums* ***Nr.5*** *komisijā* ***atbalstīts****.*

**Nr. 8** – Likumprojekts “Grozījumi Nacionālās drošības likumā” (Nr. 1590/Lp13) - Likums stājas spēkā ar dienu, ar kuru piemērojama Eiropas Parlamenta un Padomes 2018. gada 28. novembra Regula (ES) 2018/1862 par Šengenas Informācijas sistēmas (SIS) izveidi, darbību un izmantošanu policijas sadarbībā un tiesu iestāžu sadarbībā krimināllietās un ar ko groza un atceļ Padomes Lēmumu 2007/533/TI un atceļ Eiropas Parlamenta un Padomes Regulu (EK) Nr. 1986/2006 un Komisijas Lēmumu 2010/261/ES. Iekšlietu ministrija pēc minētās regulas piemērošanas nosūta attiecīgu paziņojumu publicēšanai oficiālajā izdevumā "Latvijas Vēstnesis".

**L. Millere** skaidro situāciju ar priekšlikumu, vispirms nepieciešams salikt pa likumprojekta ailītēm.

**J. Rancāns** aicina neatbalstīt, lai nejauktu galvu.

**V. Vītoliņš** apstiprina, pēc būtības var neatbalstīt.

**L. Millere** skaidro, ka, ja Iekšlietu ministrs atsauktu 9. priekšlikumu, tadkomisija varētu šo priekšlikumu neatbalstīt.

**V. Vītoliņš** skaidro, ka nav pilnvarots atsaukt priekšlikumu, pēc būtības nebūtu iebildumu.

*Tiek skaidrota situācija par iespējamo priekšlikuma atsaukšanu.*

**J. Rancāns** aicina neatbalstīt priekšlikumu.   
*Deputātiem iebildumu nav.  
Priekšlikums* ***Nr.8*** *komisijā* ***nav******atbalstīts****.*

**Nr. 9** – Iekšlietu ministra K.Eklona priekšlikums - Izslēgt likumprojektā piedāvāto likuma spēkā stāšanās nosacījumu.

*Tiek gaidīta Iekšlietu ministra vēstule attiecībā uz priekšlikuma atsaukšanu.*

**Nr. 10** – Likumprojekts “Grozījums Nacionālās drošības likumā” (Nr.1654) - Likums stājas spēkā nākamajā dienā pēc tā izsludināšanas.

**L. Millere** skaidro, ka ir jāizprot no visiem likumprojektu autoriem, kāda ir vēlme par šo spēkā stāšanos.

**J. Rancāns** jautā Ekonomikas ministrijas viedokli.

**H. Skarbnieks** piekrīt par to, ka var neatbalstīt šo priekšlikumu. **J. Rancāns** aicina neatbalstīt priekšlikumu.   
*Deputātiem iebildumu nav.  
Priekšlikums* ***Nr.10*** *komisijā* ***nav******atbalstīts****.*

**J. Rancāns** vērš uzmanību saņemtajai vēstulei par ūdensapgādes un kanalizācijas uzņēmumiem kā kritisko infrastruktūru. Aicina drošības iestādēm izteikties.

**SAB** Satversmes aizsardzības birojs atbalstītu, ja šīs sfēras nošķirtu atsevišķi un novērtējumu sniegtu atsevišķos sarakstos.

**J. Rancāns** jautā vai, kritiskās infrastruktūras sarakstā šie ūdensapgādes uzņēmumiem nevajadzētu būt?

**SAB** skaidro, ka novērtējums notiek atsevišķi, balstoties uz risku analīzi, un grupas vajadzētu nodalīt.

**J. Rancāns** jautā, vai likumā būtu jāveic grozījumi.

**SAB** skaidro, ka uz šo brīdi nevajadzētu.

**R. Bergmanis** uzsver, ka noteikti ir jārisina.

**J. Rancāns** aicina komisiju atbalstīt likumprojektu trešajā galīgajā lasījumā.

*Balsojums:*

*J. Rancāns – par, E. Šnore – par, A. Bašķis – par, R.Bergmanis – par, I. Klementjevs - par, A. Latkovskis – par, M.Možvillo – par, M. Šteins – par, Z. Tretjaka – par.*

*Deputāti vienbalsīgi* ***atbalsta*** *likumprojektu 3.lasījumā.*

**J. Rancāns** pasakās visiem par dalību sēdē, slēdz sēdi.

Sēde pabeigta plkst. 10.44

Komisijas priekšsēdētājs (paraksts) J. Rancāns

Komisijas sekretārs (paraksts) A. Bašķis